text: KIF Kolding København tæskede ond ånd
  19 december 2015 kl. 17.41
  HC Midtjylland gik for første gang i sæsonen fra banen uden en sejr efter en kamp mod KIF Kolding København.
  HC Midtjylland har i løbet af denne sæsons første måneder udviklet sig til en ond ånd for KIF Kolding København. I efterårets ligakamp tabte det Kolding-københavnske samarbejde med 25-24 i Herning. Og HC Midtjylland var også holdet, der sendte KIF ud af pokalturneringen i kvartfinalen, hvor mestrene tabte med 29-28.
  KIF Kolding København havde derfor revanche til gode, da midtjyderne gæstede den ene af de to KIF-hjemmebaner i Brøndby. Og revanche fik KIF Kolding København.
  En pauseføring på 12-8 blev vekslet til en stensikker hjemmesejr med 10 mål. 30-20 blev cifrene i KIF Kolding Københavns favør.
  KIF Kolding København holder med sejren fat i ligaens fjerdeplads med ni kampe tilbage, før slutspillet begynder.
  